open-index/open-wikipedia-markdown huggingface dataset:
Nelli Nordlund-Anttolainen

**Nelli Nordlund-Anttolainen** (o.s. **Nordlund**, s. 6. tammikuuta 1997 Eurajoki) on suomalainen estejuoksija, joka edustaa Lahden Ahkeraa. Hänen valmentajansa on Aleksi Anttolainen.

Nordlund voitti vuoden 2023 Kalevan kisoissa kultaa 3&nbsp;000&nbsp;metrin esteissä ennätyksellään 10.13,32. Viestijuoksun SM-kilpailuissa hän saavutti 4&nbsp;000&nbsp;metrin viestissä kultaa 2023 ja 4&nbsp;×&nbsp;1&nbsp;500&nbsp;metrin sekaviestissä kultaa 2023. Sisäratojen SM-kilpailuissa hän on saavuttanut hopeaa 1&nbsp;500&nbsp;metrillä 2023 ja 2024 sekä 3&nbsp;000&nbsp;metrillä 2023.

## Lähteet
Pierfrancesco Pavoni

**Pierfrancesco Pavoni** (s. 21. helmikuuta 1963 Rooma) on italialainen pikajuoksun MM- ja EM-mitalisti. Hän edusti aktiiviurallaan milanolaista Pro Patria Pierrel/Pro Patria Osama -seuraa. Pituudeltaan hän on 182&nbsp;cm.

Pavoni saavutti Utrechtin alle 20-vuotiaiden EM-kilpailuissa 1981 pronssia 100 metrin juoksussa tuulituloksella 10,39. Hän sijoittui Milanon sisäratojen EM-kilpailuissa 1982 60 metrillä neljänneksi. Hän saavutti samana vuonna Ateenan EM-kilpailuissa hopeaa 100 metrillä ajalla 10,25. 4&nbsp;×&nbsp;100 metrin viestissä Italia oli neljäs. Helsingin MM-kilpailuissa 1983 hän juoksi 4&nbsp;×&nbsp;100 metrin viestissä kolmannen osuuden hopeaa saavuttaneessa Italian joukkueessa. Samojen kisojen 100 metrillä hän karsiutui toisissa alkuerissä. Myöhemmin syksyllä hän voitti Casablancan Välimeren kilpailuissa kultaa 100 metrillä ajalla 10,24 ja 4&nbsp;×&nbsp;100 metrin viestissä.

Pavoni kärsi loukkaantumisista kausilla 1984–1986. Hän karsiutui 100 metrin alkuerissä Los Angelesin olympialaisissa 1984 ja 60 metrin välierissä Pireuksen sisäratojen EM-kilpailuissa 1985. Stuttgartin EM-kilpailuissa 1986 hän karsiutui 200 metrin välierissä ja oli pikaviestissä viides. 

Pavoni saavutti Liévinin sisäratojen EM-kilpailuissa 1987 hopeaa 60 metrillä ajalla 6,58. Saman talven Indianapoliksen MM-hallikilpailuissa hän sai 60 metrillä pronssia ajalla 6,59. Rooman MM-kilpailuissa 1987 hän sijoittui seitsemänneksi sekä 100 että 200 metrillä ja kuului kuudenneksi sijoittuneeseen Italian 4&nbsp;×&nbsp;100 metrin viestijoukkueeseen. 

Pavoni sijoittui 1988 Budapestin sisäratojen EM-kilpailuissa 60 metrillä viidenneksi. Saman vuoden Soulin olympialaisissa hän karsiutui 100 metrillä toisissa alkuerissä ja oli pikaviestissä viides. Hallikaudella 1989 hän sijoittui 60 metrillä neljänneksi Den Haagin EM-kilpailuissa ja saavutti pronssia Budapestin sisäratojen MM-kilpailuissa ajalla 6,61. Glasgow'n EM-hallikilpailuissa 1990 hän oli 60 metrillä toinen ajalla 6,59. Saman vuoden Splitin EM-kilpailuissa hän karsiutui 100 metrin alkuerissä. 

Pavoni voitti Italian-mestaruuden 100 metrillä 1982, 1983 ja 1987 sekä 200 metrillä 1987. Hän juoksi 100 metrin ennätyksensä 10,22 Ostiassa 11. syyskuuta 1986 ja 200 metrin ennätyksensä 20,38 Grossetossa 10. elokuuta 1987. Sisäradoilla hän juoksi 60 metriä tuolloiseen Italian ennätysaikaan 6,55 Pireuksessa 7. maaliskuuta 1990. 200 metriä hän juoksi hallissa parhaimmillaan aikaan 20,65 Torinossa 12. helmikuuta 1987. 

## Lähteet
Snijders Blok–Campeaun oireyhtymä

**Snijders Blok–Campeaun oireyhtymä** on kromosomissa 17 sijaitsevan CHD3-geenin mutaatiosta johtuva hermoston kehitykseen vaikuttava oireyhtymä. Se aiheuttaa muun muassa lievästä vaikeaan vaihtelevan kehitysvammaisuuden. Snijders Blok–Campeaun oireyhtymässä CHD3-geenituotteen aktiivisuus voi olla lisääntynyt tai alentunut, mikä johtaa moninaisiin ja yksilöllisesti vaihteleviin oireisiin. Lot Snijders Blok ja Philippe Campeau kuvasivat oireyhtymän vuonna 2018. Tammikuuhun 2022 mennessä lääketieteellisessä kirjallisuudessa oli raportoitu ainakin kuusikymmentä potilastapausta.

Snijders Blok–Campeaun oireyhtymän oirekuva voi olla puutteellisesti tunnettu, koska oireisto tunnistettiin vasta 2018. Tyypillisiä piirteitä ovat kuitenkin yleinen kehitysviive, kehitysvamma, puhumisvaikeudet ja poikkeavat kasvonpiirteet. Osalla sairastuneista on hypotoniaa ja osalla nivelten yliliikkuvuutta. Oireyhtymään liittyy puhekyvyn rajoittuneisuus tai olemattomuus. Osa potilaista saattaa änkyttää. Puhumisvaikeuksiin voivat vaikuttaa sekä suun motoriset ongelmat että apraksia. Oireyhtymään kuuluu myös motorisia kehitysviivästymiä, ja kävelytyyli voi jäädä epävakaaksi. Osalla sairastuneista todetaan epilepsia ja osalla autismin kirjon häiriö, johon voivat liittyä stereotyyppiset toiminnot. Kasvonpiirteisiin kuuluvat hypertelorismi ja silmien sijainti syvällä päässä. Silmäluomirako on kapea, silmän sisäkulman ja nenän väli poikkeuksellisen suuri. Kulmakarvat ovat harventuneet. Posket voivat olla täyteläiset, leuka terävä, nenänselkä leveä, ylähuuli ohut, otsa korostunut, korvat matalalla sijaitsevat ja keskikasvot vajaakehittyneet. Usein on todettu joko makro- tai mikrokefalia, joista makrokefalia on kuitenkin ollut yleisempi. Pää saattaa olla myös muodoltaan poikkeava, mikäli kallon saumojen sulkeutuminen on viivästynyt. Snijders Blok–Campeaun oireyhtymään on liittynyt noin puolissa tapauksista rakennepoikkeavuuksia aivoissa. Näihin on kuulunut aivokammioiden suurentuneisuus. Joskus voi ilmetä poikkeavuuksia myös sydämessä, virtsateissä ja sukupuolielimissä (esimerkiksi piilokiveksisyys).

Snijders Blok–Campeaun oireyhtymän taustalla on suurimmassa osassa tapauksista ollut sporadinen uusi mutaatio. Oireyhtymällä on kuitenkin myös autosomaalinen, vallitseva periytymistapa. Saman geeniperheen mutaatioihin on yhdistetty muitakin häiriöitä, kuten Pilarowski–Björnssonin oireyhtymä, epileptinen enkefalopatia, CHARGE-oireyhtymä, Sifrim–Hitz–Weissin oireyhtymä ja autismin kirjon häiriö. Snijders Blok–Campeaun oireyhtymän esiintyvyyttä ei tunneta, mutta sitä pidetään erittäin harvinaisena. Oireyhtymän hoito on oireenmukainen. Siihen ei tiedetä liittyvän hengenvaarallisia komplikaatioita.

## Lähteet
Kaarlo Heikkinen

**Kaarlo Heikkinen** (s. 1954 Oulu) on suomalainen entinen kilpauimari, joka edusti urallaan Oulun Lohia ja Suomen Työväen Urheiluliittoa. Heikkisen päämatka oli 100 ja 200 metrin perhosuinti. Uran korkeimpiin saavutuksiin lukeutuvat 100 metrin perhosuinnin vuoden 1977 Suomen mestaruus (1.00,10) ja Pohjoismaiden pronssi (0.59,63).

Vuonna 1975 Lappeenrannassa järjestetyssä Suomi–Norja-maaottelussa Heikkinen rikkoi 200 metrin selkäuinnin TULn silloisen ennätyksen ajalla 2.16,15. Heikkinen oli kilpailujen ainoa suomalaisvoittaja. Samoissa kilpailuissa hän oli Suomen viestijoukkueen aloittaja ja vei Suomen johtoon ensimmäisellä osuudella. Vuoden 1976 TULn uintimestaruuskilpailuissa Helsingissä Heikkinen voitti miesten mestaruuden sekä 200 metrin perhosuinnissa että saman matkan selkäuinnissa.

Uintiuran ohella Heikkinen on valmistunut diplomi-insinööriksi Oulun yliopiston teknillisestä tiedekunnasta. Vuonna 1978 Suomen Työväen Urheiluliitto valitsi Heikkisen vuoden Kansan Tahto -mitaliurheilijaksi.

## Lähteet

* 

### Viitteet
Golin sauvakirkko

**Golin sauvakirkko** (norj. *Gol stavkirke*) on alun perin Golin kunnassa sijainnut, mutta vuonna 1884 kuningas Oskar II:n aloitteesta Osloon siirretty 1100- tai 1200-luvulta peräisin oleva sauvakirkko. Se kuuluu nykyisin Norjan kulttuurihistoriallisen museon kokoelmiin. Siirron yhteydessä kirkon ulkonäköä muutettiin oletettuun alkuperäiseen asuun Borgundin sauvakirkkoa mallina käyttäen. Golin keskustaan valmistui vuonna 1994 kopio sauvakirkosta. Kirkossa on paljon keskiajalta peräisin olevia riimukirjoituksia ja kaiverruksia. Vuonna 1537 reformaation aikoihin kirkon kalustoa uusittiin. 

Kirkon omistaa Norjan kulloinkin vallassa oleva monarkki.


Gol stavkirke 1846.jpg|Tältä kirkko näytti vuonna 1846.
Stave church, ca. 1200, Norsk Folkemuseum, Oslo (1) (36466533465).jpg|Kirkkoa sisältä.


## Lähteet

## Aiheesta muualla
Marie Sneve Martinussen

**Marie Sneve Martinussen** (s. 30. joulukuuta 1985) on norjalainen vasemmistopoliitikko. Hänet valittiin kesällä 2023 Punaisten puheenjohtajaksi, kun Bjørnar Moxnes joutui eroamaan tehtävästä. Martinussen on valmistunut kansantaloustieteilijäksi Oslon yliopistosta ja on toiminut kansanedustajana suurkäräjillä vuodesta 2021.

Martinussen on kotoisin Etelä-Varangista.
## Lähteet

## Aiheesta muualla

* ''Marie Sneve Martinussen'' Norjan suurkäräjien verkkosivuilla
Akropolis-ralli 1988

**Akropolis-ralli 1988** (viralliselta nimeltään *35. Acropolis Rally*) oli rallin maailmanmestaruussarjan kilpailu kaudella 1988. Kilpailu järjestettiin 29. toukokuuta&ndash;1. kesäkuuta 1988. Kilpailu oli kauden kuudes ja erikoiskokeiden yhteispituus oli .

Kilpailuun lähti 102 autokuntaa, joista 45 pääsi maaliin.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Demokraattinen puolue (Thaimaa)

**Thaimaan demokraattinen puolue** () on thaimaalainen poliittinen puolue. Se onThaimaan vanhin puolue, ja se perustettiin rojalistiseksi puolueeksi. Se on konservatiivinen ja markkinamyönteinen puolue.

Demokraattipuolue parhaat tuloksensa parlamenttivaaleissa vuosina 1948, 1976 ja 1996. Se ei ole koskaan saavuttanut enemmistöä parlamentissa. Puolueen kannatus painottuu Etelä-Thaimaahan ja Bangkokiin, vaikka Bangkokin vaalitulokset ovat vaihdelleet suuresti. Vuodesta 2004 lähtien demokraattisen puolueen ehdokkaat ovat voittaneet kolme Bangkokin kuvernöörinvaalia. Vuosina 2005–2019 demokraattipuoluetta johti entinen pääministeri Abhisit Vejjajiva.

## Lähteet
Schinzel–Giedionin oireyhtymä

**Schinzel–Giedionin oireyhtymä** on synnynnäinen, geneettinen oireyhtymä, joka vaikuttaa moniin kehon osiin. Sen tyypillisiä piirteitä ovat poikkeavat kasvonpiirteet, neurologiset häiriöt sekä poikkeavuudet luustossa ja muualla elimistössä. 

Schinzel–Giedionin oireyhtymästä kärsivillä kasvojen keskiosa näyttää sisäänpäin kääntyneeltä. Otsa on korostunut. Suu on leveä ja kieli poikkeuksellisen suurikokoinen (makroglossia). Mahdollisia poikkeavuuksia ovat myös suurentuneet kallon aukileet, lyhyt kaula, korvien matala sijainti ja kyvyttömyys tuottaa kyyneleitä (alakrima). Usein Schinzel–Giedionin oireyhtymään liittyy vauvaiän hypertrikoosi, joka kuitenkin yleensä häviää. Poikkeuksetta Schinzel–Giedionin oireyhtymään liittyy vaikea kehitysviive, johon yhdistyvät kouristukset. Näkö- ja kuulovammat ovat tyypillisiä. Vastasyntyneillä on oireyhtymässä hypotonia ja yleensä hengityselimistön vajaatoiminta. Lasten vaikeat ruokkimisongelmat ja uniapnea kuuluvat mahdollisiin neurologisiin ongelmiin.

Schinzel–Giedionin oireyhtymän luustopoikkeavuuksiin voivat kuulua kallonpohjan luiden skleroosi, kallonpohjan luiden välinen suurinivelisyys, leventyneet kylkiluut, poikkeavat solisluut ja kampurajalka. Myös käsivarsien ja alaraajojen luiden sekä distaalisten sormiluiden vajaakehittyneisyys kuuluu oirekuvaan. Hydronefroosi on todettu 91 %:lla potilailla. Oireyhtymään voi liittyä monenlaisia synnynnäisiä sydänvikoja. Sukupuolielinten ja virtsateiden poikkeavuuksia on esiintynyt 76 %:lla. Näihin voivat kuulua esimerkiksi piilokiveksisyys, mikropenis ja hypospadia. 17 %:lla sairastuneista on todettu neuroepiteliaalinen kasvain aivoissa. Schinzel–Giedionin oireyhtymä on huonoennusteinen, ja useimmat sairastuneet ovat kuolleet varhaislapsuudessa. Kuolinsyinä ovat olleet etenevä hermostorappeuma, kasvaimet, toistuvat infektiot ja hengityselinten vajaatoiminta. On kuitenkin raportoitu tapauksia, joissa sairastunut on saavuttanut nuoruusiän. 

Schinzel–Giedionin oireyhtymää pidetään hyvin harvinaisena, mutta sen tarkka esiintyvyys on tuntematon. Esiintyvyyden on arvioitu olevan alle yksi miljoonasta. Oireyhtymä johtuu *[[SETBP1]]*-geenin mutaatioista, jotka ovat uusia ja sporadisia. Oireyhtymällä kuitenkin saattaa olla autosomaalinen, vallitseva periytymistapa. Tunnistetut mutaatiot ovat olleet geenituotteen aktiivisuutta kasvattavia. Schinzel–Giedionin oireyhtymän erotusdiagnostiikassa voidaan huomioida vastaavia keskikasvojen poikkeavuuksia aiheuttavina tiloina sikiön hydantoiinioireyhtymä, sikiön varfariinioireyhtymä, Zellwegerin oireyhtymä, mukopolysakkaridoosi, gangliosidoosi, ritsomeelinen kondrodysplasia punctata ja synnynnäinen kilpirauhasen vajaatoiminta.

## Lähteet
Boiko

**Boiko** on ukrainalainen sukunimi ja bulgarialainen etunimi:

## Sukunimi
* Denys Boiko (s. 1988), jalkapalloilija
* Juri Boiko (s. 1958), poliitikko
* Vasyl Boiko (1893–1938), kirjallisuudentutkija, poliitikko

## Etunimi
* Boiko Borisov (s. 1959), bulgarialainen poliitikko ja pääministeri
Provence (D652)

**Provence** (runkonumero D652) on Ranskan laivaston 9. kesäkuuta 2016 palvelukseen otettu Aquitaine-luokan monitoimifregatti.

## Valmistus

Alus tilattiin DCNS:ltä, missä köli laskettiin 15. joulukuuta 2010. Alus laskettiin vesille 18. syyskuuta 2013 ja otettiin palvelukseen 9. kesäkuuta 2016.

## Palvelus
Alus on palveluksessa.

## Lähteet
*

### Viitteet
Instrumental

**Instrumental** on Lasse Mårtensonin kymmenes albumi, joka sisältää vuoden 1980 *[[Yö meren rannalla (albumi)|Yö meren rannalla]]*-albumin kappaleita. Mukana on yksi uusi kappale *Pogostan balladi*.

## Kappaleet

Kaikki kappaleet säveltänyt Lasse Mårtenson ja sovittanut Markku Johansson, ellei toisin mainita.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 
# 

## Tuotanto
* Lasse Mårtenson - piano ja studio-orkesteri
* Oy Mårtensong Ab - kannen suunnittelu ja valokuva

## Lähteet
Henrik Hellström

**Henrik Hellström** (s. 1978) on ruotsalainen teatteri- ja elokuvaohjaaja, käsikirjoittaja ja näyttelijä. Hänen ensimmäinen pitkä näytelmäelokuvansa, yhdessä Fredrik Wenzelin kanssa ohjattu *[[Omissa ajatuksissaan]]* (*Man tänker sitt*) sai hyvän vastaanoton Berliinin elokuvajuhlilla 2009. Hänen muita elokuviaan ovat dokumentti *Broder Daniel Forever* (2009) ja näytelmäelokuva *[[The Quiet Roar]]* (2014) kuolemansairaasta vanhasta naisesta, joka kohtaa menneisyytensä psilosybiinin avulla.

Hellström on kouluttautunut näyttelijäksi Lundin yliopiston teatterikorkeakoulussa Malmössä ja ohjannut myös näytelmiä.

## Lähteet
Sulle yksin laulelen

**Sulle yksin laulelen** on Olavi Virran 17. kokoelma-albumi vuodelta 1974. Albumi sisältää hieman harvinaisempia kappaleita Virran laulajauralta.

## Kappaleet
Kaikki kappaleet sovittanut George de Godzinsky, ellei toisin mainita.

### A-puoli
# 
# 
# 
# 
# 
# 

### B-puoli
#
# 
# 
# 
# 
# 

## Tuotanto
* Olavi Virta - laulu
* Sävelsiskot - taustalaulu (kappaleissa "Bolero" ja "Kodin kynttilät")
* Viljo Immonen - taustalaulu (kappaleissa "Bolero" ja "Kodin kynttilät")
* Alvar Kolanen - kuva
* Pekka Loiri - layout

## Lähteet
Eddie Southern

**Silas Edward ”Eddie” Southern** (4. tammikuuta 1938 Dallas, Texas – 17. toukokuuta 2023 Richardson, Texas) oli yhdysvaltalainen 400 metrin aitajuoksija ja olympiamitalisti.

Southern saavutti olympiahopeaa Melbournessa 1956 Yhdysvaltain kolmoisvoittoon päättyneessä kilpailussa. Pan-Amerikan kisoista hän saavutti pitkässä viestissä hopeamitalin Chicagossa 1959. Southernin ennätykset olivat 400 metrillä vuonna 1958 juostu käsiaika 45,5 sekuntia ja 400 metrin aitajuoksussa vuonna 1956 juostu käsiaika 49,7 sekuntia. Southern kuoli 85-vuotiaana 17. toukokuuta 2023.

## Lähteet
* 

### Viitteet

## Aiheesta muualla

*
Tähtimukulaparta

**Tähtimukulaparta** (*Nitellopsis obtusa*) on mukulapartojen sukuun kuuluva levälaji. Sen sekovarsi on noin 20–50 cm korkea ja vahvarakenteinen. Nivelvälit ovat enimmillään 20 cm mittaisia. sädehaaroissa on joskus tukisoluja. Kasvin sekovarressa, etenkin sen alaosassa on mukulamaisia muodostumia. Sitä esiintyy makeassa vedessä ja vähäsuolaisessa murtovedessä 8 metrin syvyyteen saakka. Tähtimukulaparta on vaaleanvihreä. Sen mukulamaiset muodostumat ovat itiöpesäkkeitä, jotka saattavat kulkeutua nisäkkäiden ja lintujen mukana uusille alueille.

## Lähteet
Laura Hell

**Laura Hell** on suomalainen tanssiurheilija. Hell on voittanut  rock 'n' roll -tanssin Suomen mestaruuden seitsemän kertaa vuosina 2010, 2012-2013 ja 2015-2018 ja on eniten lajin suomenmestaruuksia voittanut henkilö. Hellin voitti SM-kultaa vuosina 2010, 2012 ja 2013 yhdessä Jori Huovisen kanssa ja vuosina 2015-2018 Niklas Hagelin kanssa. Hell edusti SM-tasolla vuoteen 2015 asti valkeakoskelaista Tanssiseura Marimbaa ja vuodesta 2016 alkaen valkeakoskelaista Tanssiseura Rocking Flameisa, jonka puheenjohtajana ja päävalmentajana hän on toiminut myöhemmin.

Kansainvälisesti aikuisten sarjoissa Hell on sijoittunut parhaillaan contactstyle-luokan maailman cupin osakilpailussa Bulgariassa sijalle 13. parinaan Jori Huovinen vuonna 2013. Hagelin ja Hellin paras maailman cup -sijoitus kyseisestä sarjasta on vuodelta 2015, jolloin pari sijoittui Belgian osakilpailussa sijalle 21. Couple dance show -sarjassa Hagel ja Hell ovat sijoittuneet parhaillaan 4. vuonna 2018 maailman cupin -osakilpailussa Ranskassa. Pohjoismaiden mestaruuskilpailuissa Huovinen ja Hell oli sijoittuvat pronssille vuonna 2013 Lillehammerissa Norjassa.

Myös Hellin tytär on kilpaillut lajissa kansainvälisellä tasolla.
Sanremon ralli 1980

**Sanremon ralli 1980** (viralliselta nimeltään *22. Rallye San Remo*) oli rallin maailmanmestaruussarjan kilpailu kaudella 1980. Kilpailu järjestettiin 6. &ndash; 11. lokakuuta 1980. Kilpailu oli kauden yhdeksäs ja erikoiskokeiden yhteispituus oli .

Edeltävänä vuonna reittiä kritisointiin rankaksi ja vuodelle 1980 kilpailua helpotettiin lisäämällä lepotauko Toscanaan. Samalla taukopaikka San Marinosta siirrettiin Siennaan.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Kiharusi

**Kiharusi ry** on Suomalainen kansalaisjärjestö, joka tekee työtä lisätäkseen tietoa aivoverenkiertohäiriöstä ja sairastumista ennaltaehkäisevää kansanterveystyötä. 

Kiharusi keskittyy valistustyöhön Suomessa ja itäisessä Afrikassa etenkin swahilin kielialueella. Kiharusi merkitsee swahiliksi aivohalvausta. Kielen sadalle miljoonalle puhujalle on julkaistu vain vähän tietoa aiheesta. 

Järjestön tarkoituksena on edistää terveystietoutta, hyvinvointia ja eri sairauksista kuntoutusta. Lisäksi tavoitteena on edistää Suomen ja köyhimpien maiden yhteistyötä tarttumattomien sairauksien ennaltaehkäisyssä ja oiretunnistuksessa sekä lisätä vertaistukea ja myötätuntoa eri maiden kansalaisten välillä. Kiharusi on julkaissut tietoa myös videoiden sekä mobiilipelin muodossa. 

Kiharusin puheenjohtajana toimii Tapani Tyynelä. Järjestön perustajia ovat Tyynelän lisäksi Leila Österbackin ja Amina Kupila. Järjestö on rekisteröity 8.8.2018.

## Aiheesta muualla
* kiharusi.info Kiharusin verkkosivut
Tuhat kertaa hyvää yötä

**Tuhat kertaa hyvää yötä** (*Tusen ganger god natt*) on Erik Poppen ohjaama norjalais-irlantilais-ruotsalainen englanninkielinen draamaelokuva vuodelta 2013. Ohjaaja laati myös käsikirjoituksen yhdessä Harald Rosenløw Eegin kanssa. Pääosissa näyttelevät Juliette Binoche, Nikolaj Coster-Waldau, Lauryn Canny ja Adrianna Cramer Curtis.

## Juoni
Rebecca on maailman johtavia sotakuvaajia, jonka perhe asettuu poikkiteloin äidin riskialttiin ammattin kanssa tämän toipuessa saamistaan vammoista oltuaan dokumentoimassa itsemurhapommittajanaisen työtä Afganistanissa. Rebeccan on tehtävä mahdoton valinta työnsä ja perheensä välillä.

Elokuvan ohjaaja ja toinen käsikirjoittaja Erik Poppe on itse aiemmin työskennellyt sotakuvaajana.

## Vastaanotto
Kriisialueilla paljon työskennellyt kirjeenvaihtaja Leena Reikko on sanonut elokuvan voivan antaa pinnallisen ja vääristyneenkin kuvan sotajournalistien työstä ja pitää elokuvaa ensisijaisesti ihmissuhdedraamana, jolle päähenkilön työ sotakuvaajana luo kehykset.

*Episodin* Jouni Vikman arvosti sitä, että elokuva ei asetu kenenkään puolelle ja välttää  helpon melodraaman karikot, vaikka äidin erikoisen ammatin ulkopuolella perhe on kuvattu kovin hyvinvoivana ja suorastaan idyllisenä. Film-O-Holic.com-elokuvasivustolla Sampo Bergman piti kuvausta upeana mutta kerrontaa säröilevänä ja kikkailevana. Hänestä realistisen ilmaisun keskelle sijoitetuilla surrealistisilla otoilla pyritään ilmentämään päähenkilön mielenmaisemaa, mutta ne tuntuvat kuitenkin häiritsevän irrallisilta.

## Lähteet
Hella (nimi)

**Hella** on naisen etunimi. Se on Helga-nimen saksalais-skandinaavinen muoto, joka on syntynyt assimilaation kautta. Lisäksi Hella voidaan tulkita Helenan, Helenen, Eleonoran ja Elisabetin lyhentymäksi. Virossa se saattaa pohjautua myös sanaan *hell*, jonka merkityksiä ovat ’hellä’, ’lempeä’ ja ’arka’.

Suomalaisilla Hella-etunimi on harvinainen. Digi- ja väestötietoviraston mukaan tämännimisiä naisia on vuoteen 2024 mennessä tilastoitu noin 40–70. Hellalla ei ole nimipäivää almanakassa.

## Tunnettuja Helloja
* Hella Brock (1919–2020), saksalainen musiikkitieteilijä ja -pedagogi
* Hella Haasse (1918–2011), alankomaalainen kirjailija
* Hella Wuolijoki (1886–1954), suomenvirolainen näytelmäkirjailija, kansanedustaja ja Yleisradion pääjohtaja

**Hella taiteilijanimenä**
* Hella (s. 1985), hard rock -yhtye Lordin kosketinsoittaja ja laulaja

## Lähteet
Itämerennäkinparta

**Itämerennäkinparta** (*Chara baltica*) on näkinpartojen sukuun kuuluva levälaji. Se on väriltään tummempi kuin muut suvun lajit. Se on yleensä 5–50 cm korkea, mutta joskus tavataan poikkeuksellisen suuria yksilöitä, jotka ovat 150 cm korkeita. Koko sekovarren pituudella on piikkejä. Levissä on 7–11, enimmillään 5 cm pitkiä, pitkäkärkisiä sädehaaroja, jotka muodostavat sädekiehkuroita. Näiden sädehaarojen alla on piikkikiehkuroita. Itämerennäkinpartaa esiintyy savisilla ja liejuisilla merenpohjilla ja sen menestymissyvyys on 50 cm–2 m. Laji elää rantavesissä yksivuotisena, mutta syvemmissä vesissä se elää useampia vuosia. Sillä on talvehtimisnystyröitä, jotka talvehtivat ja joista kasvi lisääntyy kasvullisesti. Kasvi lisääntyy myös suvullisesti ja se on yksikotinen. Itämerennäkinpartaa esiintyy usein pienissä ryhmissä. Se kestää aaltojen virtausta ja näin olen se menestyy myös avovesillä.

## Lähteet
David Jones (yleisurheilija)

**David Henry Jones** (11. maaliskuuta 1940 Brookmans Park – 1. kesäkuuta 2023 Mallorca, Espanja) oli brittiläinen pikajuoksija ja olympiamitalisti.

Jones voitti urallaan Ison-Britannian pikaviestijoukkueessa olympiapronssia Roomassa 1960 ja EM-pronssia Belgradissa 1962. Hän osallistui Roomassa myös 100 ja 200 metrille, ja Belgradin EM-kilpailuissa hän oli 200 metrillä viides. Jonesin ennätykset olivat 100 metrillä vuonna 1960 juostu 10,48 sekuntia ja 200 metrillä vuonna 1961 juostu 20,9 sekuntia. Myöhemmin Jones muutti Mallorcalle jossa kuoli 83-vuotiaana 1. kesäkuuta 2023.

## Lähteet
* 
* Profiili trackfield.brinkster.net 
* 

### Viitteet
Turkin kielen aakkoset

**Turkin kieltä kirjoitetaan** latinalaisin aakkosin (). Aikaisemmin käytössä oli arabialaisiin aakkosiin perustuva kirjoitusjärjestelmä, josta luovuttiin vuonna 1928 presidentti Mustafa Kemal Atatürkin antamalla määräyksellä. Kirjaimia turkissa on 29.

Kirjain *[[Ö]]* otettiin ruotsin aakkosista, koska ruotsalainen tulkki oli mukana uutta kirjoituskieltä kehittävässä toimikunnassa. *[[Ç]]* otettiin albanian aakkosista, *[[Ş]]* romanian aakkosista ja *[[Ü]]* saksan aakkosista.

Turkin *I* ja *İ* ovat eri kirjaimia. Ensimmäisessä pistettä ei ole isossa eikä pienessä kirjaimessa, kun taas jälkimmäisessä piste on molemmissa. Kirjaimen *J* pienessä versiossa on kuitenkin piste kirjaimen päällä (*j*). Turkissa ei ole kirjaimia *[[Q]]*, *[[W]]* ja *[[X]]*. Ne translitteroidaan turkiksi *k*, *v* ja *ks*.

Sirkumfleksia () voidaan käyttää erottamaan samalla tavalla kirjoitettuja sanoja, jotka ovat merkitykseltään erilaisia. Myös joissakin arabiasta tulleiden lainasanojen kohdalla sirkumfliksilla voidaan tehdä substantiivista adjektiivi. Kielenhuollosta vastaava Türk Dil Kurumu suosittaa sen käyttöä kuitenkin vain ensimmäisessä tapauksessa.

## Lähteet
Return of the Living Dead 2

**Return of the Living Dead 2** () on vuonna 1988 ensi-iltansa saanut Ken Wiederhornin ohjaama yhdysvaltalainen zombie-aiheinen kauhukomediaelokuva. Se on jatko-osa kolme vuotta aiemmin ilmestyneelle *[[Elävien kuolleiden paluu]]lle*.

Suomessa elokuva esitettiin vasta vuonna 2005 julkaistuna DVD:lle. Valtion elokuvatarkastamo määritti aluksi elokuvalle K-18-ikärajan, mutta alensi sen myöhemmin K-15-ikärajaan.

## Juoni
Uteliaat lapset löytävät tynnyrisäiliöt, jotka eräs armeijan rekka tiputti kyydistään. Säiliöt pitävät sisällään huippuvaarallista Trioxin-kaasua, joilla on kyky herättää henkiin elottomia. Lapset avaavat vahingossa säiliön ja kaasua alkaa leviämään läheiseen hautausmaahan, saaden vainajat palaamaan henkiin aivojen perään himoitsevina zombeina. Sattumoisin paikalle osuvat myös kolme haudanryöstäjää, Ed, Joey ja Brenda, jotka joutuvat välttelemään elävien kuolleiden alati kasvavan massan.

## Näyttelijät

## Lähteet

## Aiheesta muualla
* *[https://www.allmovie.com/movie/return-of-the-living-dead-part-ii-vm462655 Return of the Living Dead Part II]* – AllMovie 
* *[https://www.imdb.com/title/tt0095990/ Return of the Living Dead Part II]* – IMDb
Kandeeraus

**Kandeeraus** (kandeerata <  <  < , sokeri, sokeriruoko < , sokeri) tarkoittaa hedelmien palojen, syötävien kukkien, marjojen tai pähkinöiden kyllästämistä ja kuorruttamista upottamalla ne kuumaan ja vahvaan sokeriliemeen. Sokeri imeytyy näin meneteltäessä hiljalleen esimerkiksi hedelmäviipaleisiin, joiden vesi korvautuu sokerilla. Viipaleet saavat kiiltoa, kun ne vielä lopuksi kastetaan kuumaan sokeriliemeen, minkä jälkeen ne valutetaan ja kuivataan.

Sokeroitaviksi soveltuvat esimerkiksi appelsiinit, aprikoosit, kastanjat, kirsikat, mandariinit, melonit ja päärynät. Kandeerattuja sitrushedelmien, kuten appelsiinin ja sukaattisitruunan, paloiteltuja kuoria kutsutaan sukaateiksi. Niitä nautitaan makeisten tavoin tai käytetään leivonnaisten maustamiseen ja koristamiseen.

## Lähteet
Sokerivesikuorrute

**Sokerivesikuorrute** eli **sokerikuorrute** eli **pumada** tai **pomada** ( < , omena) on leivonnaisten päällystämiseen käytettävä helposti kovettuva makea kuorrute, joka sisältää tomusokeria ja vettä. Haalea vesi voidaan korvata sitruunamehulla tai maidolla, ja makeuttajana voi käyttää myös maissisiirappia. Haluttaessa tehdä seoksesta jähmeämpää ja kuivana kovempaa siihen lisätään kananmunan valkuaista; tästä käytetään nimitystä **pikeeri**. Kuorrutteen voi värjätä elintarvikeväreillä tai mehuilla ja maustaa appelsiini- tai sitruunamehulla. Elintarvikeväriä lisätään seokseen vain pikkuripaus ja seoksen ainesosana voidaan käyttää myös sulatettua suklaata.

Kuorrutteen voi maustaa myös piparminttu-, rommi-, sitruuna- tai vaniljaesanssilla ja makua antaa vaikkapa kanelin käyttö. Kaakao- ja mansikkatomusokeria on myynnissä kaupoissa valmiina, jolloin värillinen kuorrute syntyy helposti vain vettä lisäämällä. Sokerivesikuorrutteesta saa kiiltävän lisäämällä seokseen muutaman tipan kasviöljyä.

Tällaista sokerikuorrutetta käytetään esimerkiksi leivosten, munkkien, täytekakkujen ja viinereiden kuorruttamiseen. Ranskalaislähtöisessä pitkulaisessa tuulihattuleivoksessa, éclairissa, oleva sokerivesikuorrute sisältää suklaata, ja kuorrutteen maustamiseen voidaan käyttää myös kahvia.

Englanniksi kuorrute on royal icing. Kuorrutteen uskotaan olevan peräisin 1700-luvun Euroopasta, ja varhaisin kirjattu kuninkaallisen kuorrutteen käyttötapa on hääkakkujen ja muiden koristeellisten jälkiruokien koristelussa. Kuorrutetta kutsuttiin "kuninkaalliseksi", koska sitä käytettiin usein kuninkaallisten ja aatelisten kakkujen koristeluun.
## Lähteet
* 

### Viitteet
Johan Ulfstjerna (vuoden 1923 elokuva)

**Johan Ulfstjerna** on vuonna 1923 valmistunut ruotsalainen mykkäelokuva, jonka ohjasi John W. Brunius (1884–1937). Elokuvan tapahtumat sijoittuivat Suomen ensimmäiselle sortokaudelle ja se perustui Tor Hedbergin vuonna 1907 tekemään samannimiseen näytelmään.

Elokuvaa kuvattiin pääosin Råsundan studioilla Ruotsissa. Elokuvan ulkokohtauksia kuvattiin Helsingissä elo–syyskuussa 1923. 4. elokuuta kuvattiin Esplanadilla Suomen kenraalikuvernöörin entisen virka-asunnon Smolnan edustalla ja 22. syyskuuta kuvattiin Senaatintorilla ja Suurkirkon portailla kansanjoukkojen ja kasakoiden yhteenottoa. Kuvauksen aikana kaksi henkilöä jäi hevosten jalkoihin saaden vakavia vammoja ja sen vuoksi Helsingin poliisimestari kielsi kuvauksien jatkamisen.

Elokuvan kopio löytyi vuonna 1993. Näytelmä kuvattiin uudelleen vuonna 1936, jolloin ohjaajana oli Gustaf Edgren ja Ulfstjernan perheen vanhempia näyttelivät Gösta Ekman ja Edith Erastoff.

## Juoni
Helge Ulfstjerna (Einar Hanson) kuuluu järjestöön, joka suunnittelee Suomen kenraalikuvernööri Nikolai Bobrikovin ampumista. Tehtävä lankeaa Helge Ulfstjernalle, mutta murhapäivän aamuna tapahtuu jotain odottamatonta.

## Näyttelijät

## Muut tekijät
* Carlo Keil-Möller – käsikirjoitus
* Hugo Edlund – kuvaus
* Vilhelm Bryde – lavastus 

## Lähteet

## Aiheesta muualla
* Sortoajan kuvia Helsingistä, Suomen Kuvalehti, 06.10.1923, nro 40, s. 18, Kansalliskirjaston digitaaliset aineistot
Christoffer Ingo

**Christoffer Carl Gustav Ingo** (s. 16. marraskuuta 1994 Mustasaari) on suomalainen RKP:n poliitikko. Hän on toiminut maatalousyrittäjänä ja maatalouspolitiikan asiantuntijana Svenska lantbruksproducenternas centralförbundissa.

Ingo toimi Svensk Ungdomin puheenjohtajana vuosina 2017–2019. Hän on ollut Mustasaaren kunnanvaltuutettu vuodesta 2017 ja kunnanvaltuuston puheenjohtaja vuodesta 2021.

Ingo nousi kansanedustajaksi vuonna 2024 kansanedustaja Anna-Maja Henrikssonin tultua valituksi Euroopan parlamenttiin.

## Ura
Mustasaaren Jokikylistä () kotoisin oleva Ingo valmistui vuonna 2013 Yrkesakademin i Österbotten -ammattikoulusta opiskeltuaan maatalousyrittäjyyttä. Hän valmistui tradenomiksi Ammattikorkeakoulu Noviasta vuonna 2017.

Ingo valittiin vuoden 2017 kuntavaaleissa Mustasaaren kunnanvaltuustoon 259 äänellä. Hän toimi valtuuston ensimmäisenä varapuheenjohtajana vuosina 2017-2021.

Ingo toimi vuosina 2017–2019 RKP:n nuorisojärjestö Svensk Ungdomin puheenjohtajana. Eduskuntavaaleissa 2019 Ingo sai Vaasan vaalipiirissä 2&nbsp;082 ääntä eikä tullut valituksi.

Vuosina 2019–2020 Ingo työskenteli opetusministeri Anna-Maja Henrikssonin eduskunta-avustajana. Hän työskenteli vuosina 2020-2022 ProAgrian taloudellisena neuvonantajana.

Ingo valittiin kuntavaaleissa 2021 437 äänellä jatkokaudelle Mustasaaren kunnanvaltuustoon ja hänet nimettiin kunnanvaltuustoon puheenjohtajaksi.

Vuodesta 2022 Ingo on työskennellyt maanviljelijöiden etujärjestö SLC:n maatalouspoliittisena asiantuntijana.

Vuoden 2023 eduskuntavaaleissa Ingo valittiin 4&nbsp;802 äänellä varakansanedustajaksi Vaasan vaalipiiristä.

## Näkemykset
### Arvot
Ingo sijoittuu vaalikonevastausten perusteella poliittiseen keskustaan. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Ingon näkemykset ovat keskellä. HS:n vaalikoneeseen Ingon antamissa näkemyksissä korostuu voimakkaimmin maaseudun roolia koskevat mielipiteet.

## Yksityiselämä
Ingo meni naimisiin vuonna 2023  toiminnanjohtaja Jenni Ingon (o.s. Ahlbäck) kanssa.

## Lähteet
Georgi Stoikovski

**Georgi Ivanov Stoikovski** (, 10. toukokuuta 1941 Băta – 4. toukokuuta 2023) oli bulgarialainen kolmiloikkaaja ja Euroopan mestari.

Stoikovski voitti Euroopan mestaruuden Budapestissa 1966 uransa parhaalla tuloksella 16,67 metriä: yleisurheilun EM-kultamitali oli Bulgarian historian ensimmäinen. Stoikovski voitti myös seitsemän Bulgarian mestaruutta ja loikki kymmenen kertaa maansa ennätyksen. Hän kilpaili kesäolympialaisissa kahdesti: Tokiossa 1964 hän sijoittui seitsemänneksi ja Méxicossa 1968 yhdeksänneksi. Vuoden 1971 sisäratojen EM-kilpailuissa hän sijoittui seitsemänneksi. Stoikovski kuoli hieman ennen 82-vuotissyntymäpäiväänsä 4. toukokuuta 2023.

## Lähteet
* 
* Profiili trackfield.brinkster.net 
* 

### Viitteet
HHH-oireyhtymä

**HHH-oireyhtymä** on autosomissa peittyvästi periytyvä ureakierron häiriö, jossa yhdistyvät hyperornitinemia, hyperammonemia ja homositrullinuria. HHH-oireyhtymässä SLC25A15-geenin tuottaman ORNT1-kuljetusproteiinin puutos aiheuttaa ornitiinin heikentyneen kulkeutumisen mitokondriokalvon läpi.

HHH-oireyhtymä todetaan ainakin neljäsosassa tapauksista vasta aikuisiällä. Oireet ovat kuitenkin voineet alkaa jo varhaislapsuudessa. Toisinaan oireiden alkaminen ajoittuu aikuisuuteen, noin 18–35 ikävuoden välille. Lasten etenevään oirekuvaan kuuluvat hyytymishäiriöt, hypotonia, enkefalopatia, motoriset vaikeudet ja kehitysvamma. Aivojen magneettikuvassa voi olla havaittavissa aivoinfarktin aiheuttaman kaltainen muutos. Veren ammoniakkitason kohoaminen johtaa akuutisti pahenevaan taudinkuvaan, jonka piirteitä ovat oksentelu, ataksia, sekavuus, tajunnan tason lasku ja tajuttomuus. Myös aikuisilla ilmenee ammoniakkipitoisuuden nousun seurauksena vakavia oireita, kuten tajunnan tason laskua, tajuttomuutta sekä maksan solutuhoa ja nekroosia. HHH-oireyhtymän yhteydessä on esiintynyt akuuttia maksan vajaatoimintaa, joka saattaa vaatia maksansiirtoa. Jos HHH-oireyhtymä todetaan akuutin kriisin aikana, on ammoniakki- ja aminohappotasot tutkittava plasmasta sekä aminohappo- ja orotaattitasot virtsanäytteestä. Diagnoosi varmistuu kuitenkin vasta perimän tutkimuksella.

HHH-oireyhtymän aiheuttaman akuutin kriisin hoitokeinoihin kuuluvat glukoosi-infuusiot ja ureakierron häiriön korjaaminen arginiinilla tai sitrulliinilla. Ammoniakin sitomiseen vaaditaan natriumbentsoaattia ja natriumfenyylibutyraattia. Yleensä maksan toiminta on akuuttihoidolla nopeasti korjattavissa. Pitkäaikaishoidossa käytetään rajoitetusti proteiinia sisältävää ruokavaliota, korvaushoitoa aminohappovalmisteilla, natriumbentsoaattia ja kreatiinin korvaushoitoa. Pitkäaikaishoito ei näytä ehkäisevän spastista parapareesia. Kuitenkin sillä voidaan estää hyperammonemiatilat ja maksasairaus. HHH-oireyhtymän esiintyvyys on arviolta 1–5/10&nbsp;000.

## Lähteet
Monte Carlo -ralli 1980

**Monte Carlo -ralli 1980** (viralliselta nimeltään *48. Rallye Automobile de Monte-Carlo*) oli rallin maailmanmestaruussarjan kilpailu kaudella 1980. Kilpailu järjestettiin 19. &ndash; 25. tammikuuta 1980. Kilpailu oli kauden ensimmäinen ja erikoiskokeiden yhteispituus oli  (suunniteltu pituus oli ).

Kilpailuun ilmoittautui 255 autokuntaa, joista 237 lähti kilpailuun ja 126 pääsi maaliin. 

Kilpailuun osallistui useita automerkkejä joko jälleenmyyjien tai yksityistallien kautta. Opel toi kilpailuun uudet Ascona 400 -mallit ja Mercedes-Benz osallistui omistamansa jälleenmyyjän kautta 280 SLC -malleilla. Mukana oli kolme rengasvalmistajaa: Kleber, Michelin ja Pirelli. Ari Vatanen ajoi Fordilla, mutta joutui keskeyttämään suistuttuaan sillalta alla olevaan jokeen. Hannu Mikkola ajoi Porschella, mutta joutui keskeyttämään vetoakselin rikkouduttua.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Zdzisław Kwaśny

**Zdzisław Kwaśny** (s. 6. marraskuuta 1960) on puolalainen moukarinheiton MM-mitalisti.

Kwaśny sijoittui yhdeksänneksi Bydgoszczin alle 20-vuotiaiden EM-kilpailuissa 1979. Hän saavutti Helsingin MM-kilpailuissa 1983 pronssia tuloksella 79,42. Hän sijoittui samana vuonna toiseksi Euroopan cupin A-finaalissa Lontoossa ennätyksekseen jääneellä tuloksella 80,18.

## Lähteet
Jason Grimes

**Jason Grimes** (s. 10. syyskuuta 1959) on yhdysvaltalainen pituushypyn MM-mitalisti. Hän kilpaili myös pikajuoksussa.

Grimes juoksi ankkuriosuuden Yhdysvaltojen 4&nbsp;×&nbsp;100&nbsp;metrin viestijoukkueessa, joka voitti kultaa Bukarestin universiadeissa 1981. Hän saavutti Helsingin MM-kilpailuissa 1983 hopeaa pituushypyssä tuloksella 829&nbsp;cm.

Grimes voitti pituuskilpailun Yhdysvallat–Neuvostoliitto-maaottelussa 1982, Lausannen Athletissima-kilpailuissa 1982 ja 1984 sekä Weltklasse Zürichissä ja Berliinin ISTAF-kilpailussa 1983.

Grimes hyppäsi pituusennätyksensä 843&nbsp;cm Indianapolisissa 16. kesäkuuta 1985. Sisäradoilla hän hyppäsi parhaimmillaan 813 Johnson Cityssä tammikuussa 1982. 100 metriä hän juoksi aikaan 10,44 vuonna 1985 ja 200 metriä 20,74 vuonna 1979.

## Lähteet
Stangin II hallitus

**Stangin II hallitus** oli Norjan hallitus 2. toukokuuta 1893 – 14. lokakuuta 1895. Se koostui pelkästään Høyrestä.

## Ministerit
**Pääministeri**
* Emil Stang
**Pääministeri Tukholmassa**
* Gregers Gram
**Oikeusministeri**
* Francis Hagerup 2.5.1893–15.7.1894
* Ernst Motzfeldt 15.7.1894–14.10.1895
**Valtiovarainministeri**
* Ole Andreas Furu 2.5.1893–9.8.1895
* Francis Hagerup 9.8.1895–14.10.1895
**Tilintarkastusministeri**
* Emil Stang 2.5.1893–7.9.1894
* Ole Andreas Furu 7.9.1894–27.4.1895
* Johannes Winding Harbitz 27.4.1895–14.10.1895
**Sisäministeri**
* Johan Thorne 2.5.1893–3.3.1894
* Peter Birch-Reichenwald 3.3.1894–14.10.1895
**Kirkko- ja opetusministeri**
* Anton Christian Bang 2.5.1893–27.4.1895
* Emil Stang 27.4.1895–14.10.1895
**Puolustusministeri**
* Wilhelm Olssøn 2.5.1893–15.7.1894
* Johannes Winding Harbitz 15.7.1894–27.4.1895
* Wilhelm Olssøn 27.4.1895–14.10.1895
**Työministeri**
* Peder Nilsen

## Lähteet
Roope Auvinen

**Roope Auvinen** (s. 17. helmikuuta 1998 Inkoo) on suomalainen moukarinheittäjä, joka edustaa Esbo Idrottsföreningiä. Vuosina 2014–2023 hän edusti Sjundeå IF:ä. Hänen valmentajansa on Lassi Korhonen.

Auvinen saavutti vuoden 2023 Kalevan kisoissa pronssia moukarinheitossa.

## Henkilökohtaiset ennätykset

## Lähteet
Maissa Fall

**Maissa El Hadji Fall** (s. 6. maaliskuuta 1995) on senegalilainen jalkapalloilija, joka edustaa Veikkausliigassa pelaavaa Vaasan Palloseuraa.

Fall aloitti aikuisuransa pelaamalla Italian Serie D:ssä viidessä eri seurassa vuosina 2015-2018, jonka jälkeen hän muutti Ranskaan vuonna 2019 ja samana kautena vielä Espanjan Segunda Divisiónin B-joukkueen CD Lealtadiin. Hän pelasi espanjalaisseurassa kaksi vuotta. Kaudet 2021-2023 hän pelasi puolalaisessa I ligan Sandecja Nowy Sączssa.

Kesän 2023 siirtoikkunassa Fall siirtyi lyhytaikaisella sopimuksella Suomen Veikkausliiga-seura FC Hakaan, jossa hän pelasi vielä seuraavan kauden. Kauden 2025 alusta hän siirtyi pelaamaan toista suomalaista Veikkausliigaseuraa vaasalaista VPS:ää.

## Lähteet
William Calley

**William Laws Calley Jr.** (8. kesäkuuta 1943 – 28. huhtikuuta 2024) oli Yhdysvaltain armeijan upseeri ja tuomittu sotarikollinen, joka tuomittiin 22 aseistamattoman Etelä-Vietnamilaisen siviilin murhasta My Lain verilöylyssä 18. maaliskuuta 1968. Calleyn itsensä mukaan käskyn siviilien murhasta antoi kapteeni Ernest Medina, jota ei kuitenkaan tuomittu. Medina itse kiisti käskeneensä murhaamaan siviilejä. Calley olikin ainoa henkilö, joka tuomittiin syylliseksi roolistaan verilöylyssä. Yhdysvalloissa monet eivät kuitenkaan pitäneet Calleyta syyllisenä esitettyihin rikoksiin, ja monet vaativatkin hänen vapauttamistaan.

Calley tuomittiin teoistaan elinkautiseen vankeuteen vuonna 1971, mutta silloinen presidentti Richard Nixon muutti Calleyn tuomion kolmen vuoden kotiarestiksi. Calley esitti julkisen anteeksipyyntönsä ja katumuksensa My Lain verilöylyn tapahtumista ensimmäistä kertaa vuonna 2009 Kiwanis-järjestön klubilla Columbuksen kaupungissa Georgiassa.

## Lähteet
Kerstin Walther

**Kerstin Walther** (s. 5. huhtikuuta 1961) on saksalainen pikajuoksija, joka aktiiviurallaan edusti Saksan demokraattista tasavaltaa. Hän on viestijuoksun maailmanmestari.

Walther voitti Bydgoszczin alle 20-vuotiaiden EM-kilpailuissa 1979 kultaa 100 metrillä ajalla 11,57, 200 metrillä ajalla 23,11 ja 4&nbsp;×&nbsp;100&nbsp;metrin viestissä. Hän juoksi Helsingin MM-kilpailuissa 1983 avausosuuden DDR:n 4&nbsp;×&nbsp;400&nbsp;metrin viestijoukkueessa, joka voitti maailmanmestaruuden ajalla 3.19,73.

Walther juoksi 100 metrin ennätyksensä 11,34 Jenassa 29. toukokuuta 1982, 200 metrin ennätyksensä 22,86 Leipzigissa 27. heinäkuuta 1983 ja 400 metrin ennätyksensä 51,12 Jenassa 28. toukokuuta 1983. Sisäradoilla hän juoksi 60 metriä parhaimmillaan aikaan 7,31 Senftenbergissä 19. helmikuuta 1983 ja 200 metriä 23,11 Budapestissä 12. helmikuuta 1983.

## Lähteet
Sainte-Christie-d'Armagnac

**Sainte-Christie-d'Armagnac** on kunta Lounais-Ranskassa Gersin departementissa Oksitanian alueella. Se sijaitsee noin 42 kilometriä Condomin kaupungista lounaaseen.

Kunta sijaitsee Santiago de Compostelaan johtavan Pyhän Jaakobin pyhiinvaellusreitin varrella. Sen nähtävyys on arkkitehtoninen kokonaisuus *Le Castet*, joka on peräisin pääasiassa 1100-1500-luvuilta, ja joka on listattu historialliseksi muistomerkiksi vuonna 2016. Siihen kuuluvat keskiaikaisten rakennuksien lisäksi Saint-Pierren kirkko, jonka rakentaminen aloitettiin 1000-luvun ensimmäisellä puoliskolla. Kirkkoa on rakennettu vuosisatojen ajan, ja viimeiset muutostyöt on tehty 1800-luvulla. Linnoituksesta on jäljellä 1200-luvulta peräisin oleva keskiaikainen valli, jonka pituus on 19 metriä ja korkeus 7 metriä. Linnoituksen vieressä on katkaistun kartion muotoinen keinotekoinen maakumpu, motte, jonka halkaisija on 50 metriä ja korkeus 10 metriä. Se on peräisin 1000-luvun ensimmäiseltä puoliskolta. 

## Lähteet

## Aiheesta muualla
School of the Air

**School of the Air** eli **SOTA** on nimitys Australiassa toimiville etäkouluille, joita kaikkein syrjäisimmillä alueilla asuvat lapset käyvät. Etäkoulujen oppilaat asuvat niin kaukana perinteisistä kouluista, että heidän ei olisi mielekästä tehdä niihin koulumatkoja. Koulumatkan pituus saattaisi olla jopa päiviä. Osa lapsista asuu myös sellaisilla alueilla, jotka ovat ainakin osan vuodesta täysin eristyksissä. Koulujen opettajat saattavat kuitenkin myös käydä aika ajoin vierailulla oppilaiden kotona tai järjestää lapsille yhteisen tapaamisen suuremmalla paikkakunnalla. Sittemmin School of the Air -koulut ovat alkaneet tarjota opetusta myös yläkoulu- ja aikuiskoulutustasolla.

## Koulujen toiminta
Ensimmäinen School of the Air perustettiin 8. kesäkuuta 1951 Alice Springsissä. Alkujaan koulut järjestivät opetuksen radioyhteyksien avulla. Radiokoulun ongelmana oli kuitenkin se, että myrskyt ja Auringon aktiivisuus aiheuttivat yhteyksiin paljonkin katkoksia. 2000-luvun alkupuolelta lähtien opetus alettiin järjestää myös kirjeitse ja puhelimitse. Ainakin osa opetuksesta järjestetään Internetin välityksellä. Oppilailla saattaa olla luokan kanssa vain yksi 45 minuutin oppitunti, jonka jälkeen he tekevät loppupäivän itsenäisesti tehtäviä vanhempien tai kotiopettajan valvonnassa. Oppitunnit noudattavat osavaltioiden virallisia opetussuunnitelmia, ja opettajat pyrkivät myös yksilöimään opetusta oppilaan mukaan.

Australian etäkoulut kattavat suuria alueita, joiden koko vaihtelee vuosittain sen mukaan, missä koulun kulloiset oppilaat asuvat. Esimerkiksi Mount Isan etäkoulu kattaa noin 800 000 km² eli noin Turkin pinta-alan kokoisen alueen ja Alice Springsin etäkoulu noin 1,3 miljoonan km² kokoisen alueen. Oppilaat ilmoittautuvat siihen kouluun, joka on lähimpänä heidän kotiaan.

## Luettelo Australian etäkouluista

Vuonna 2005 Australiassa oli 11 School of the Air -koulua ja ainakin 5 muuta etäopetusta tarjoavaa koulua. Kouluja oli maan jokaisessa osavaltiossa Tasmaniaa ja pääkaupunkiterritoriota lukuun ottamatta.

## Lähteet
Annie Åkerhielm

**Anna "Annie" Vilhelmina Elisabet Åkerhielm** (o.s. *Quiding*; 18. marraskuuta 1869 – 20. heinäkuuta 1956) oli ruotsalainen kirjailija ja toimittaja. Hän ihaili avoimesti Adolf Hitlerin johtamaa Natsi-Saksaa.

## Elämä
Åkerhielm oli utopisti Nils Herman Quiding tytär. Vanhemmat suhtautuivat kielteisesti silloisiin tyttökouluihin, ja Åkerhielm sai opetusta kotona isosiskoltaan sekä yksityisopettajilta. Hän luki myös omatoimisesti paljon ja hankki laajan yleissivistyksen. Ensimmäisen romaaninsa *Hvidehus*in hän julkaisi 29-vuotiaana ja voitti sillä *[[Idun (lehti)|Idun]]*-lehden kirjoituskilpailun. Åkerhielmin kirjoissa ihannoitiin menneisyyttä ja tuomittiin nykypäivä, mikä toi hänelle paitsi arvostusta myös arvostelua. Vuonna 1906 Åkerhielm meni naimisiin lehtimies Dan Åkerhielmin kanssa, joka oli *[[Gefle-Posten]]* -lehden päätoimittaja. Pariskunta työskenteli yhdessä lehden parissa vuoteen 1912, jolloin he muuttivat Tukholmaan. Siellä he siirtyivät *[[Nya Dagligt Allehanda]]* -lehden palvelukseen. Annie kirjoitti myös *[[Stockholms Dagblad]]iin*. 

Åkerhielm vastusti äänioikeuden antaista naisille. Vuonna 1904 hän maalasi kirjassaan *Fru Fanny* kuvan äänioikeusnaisesta, joka laiminlyö tehtävänsä puolisona ja äitinä. Tämän poika kuolee ja mies jättää, ja nainen viettää loppuelämänsä onnettomana. Kirja oli myyntimenestys. Åkerhielm suhtautui kielteisesti myös demokratiaan yleisesti ottaen. Hänen mukaansa se johtaisi sivistymättömien kansanjoukkojen valtaannousuun. Tärkeimpänä poliittisena kysymyksenä hän piti kuitenkin maanpuolustusta. Hän oli antipasifisti ja vaati puolustusmenojen kasvattamista sekä ylisti sotaa jalostavana voimana. Hän ihannoi Saksaa ja alkoi ihailla Adolf Hitleriä hänen noustuaan valtaan. Vuonna 1944 Åkerhielm oli saksalaismielisen Ruotsin sosialistipuolueen ehdokas valtiopäivävaaleissa. Puolueen menestys jäi hyvin heikoksi, ja se lakkautettiin pian vaalien jälkeen. Keväällä 1945 Hitlerin itsemurhan jälkeen Åkerhielm kirjoitti tästä ylistävän nekrologin, jossa hän totesi Hitlerin olleen ihmiskunnan historian toiseksi suurin sankari Jeesuksen jälkeen. Åkerhielm pysyi uskollisena aatteelleen kuolemaansa saakka.

## Lähteet

## Aiheesta muualla
Helma Knorscheidt

**Helma Teuscher** (o.s. **Knorscheidt**, s. 31. joulukuuta 1956) on saksalainen kuulantyönnön MM- ja EM-mitalisti, joka aktiiviurallaan edusti Saksan demokraattista tasavaltaa.

Knorscheidt saavutti Grenoblen sisäratojen EM-kilpailuissa 1981 pronssia tuloksella 20,12. Ateenan EM-kilpailuissa 1982 hän sijoittui kuudenneksi. Hän sai Budapestin EM-hallikilpailuissa 1983 hopeaa tuloksella 20,35. Saman vuoden Helsingin MM-kilpailuissa hän saavutti hopeaa tuloksella 20,70. Hän oli vuonna 1983 lisäksi toinen Euroopan cupin A-finaalissa.

Knorscheidt saavutti universiadeissa kultaa Bukarestssa 1981 tuloksella 20,24, hopeaa Méxicossa 1979 tuloksella 20,36 ja pronssia Sofiassa 1977 tuloksella 19,29.

Knorscheidt työnsi ennätyksensä 21,19 Berliinissä 24. toukokuuta 1984. Sisäradoilla hän työnsi parhaimmillaan 21,03 Berliinissä 4. elokuuta 1983.

## Lähteet
Hyvä Joulumieli -keräys

Valtakunnallinen **Hyvä Joulumieli -keräys** järjestetään vuosittain marras-joulukuussa ja siinä kerätään varoja Suomessa asuville vähävaraisille lapsiperheille. Keräyksen järjestävät Suomen Punainen Risti, Mannerheimin Lastensuojeluliitto ja YLE. Keräys on järjestetty vuodesta 1997.  Keräyksen ideoi YLE:n aamu-tv:n toimittaja Arto Nyberg. Lahjakorttia ei voi hakea, vaan Mannerheimin Lastensuojeluliiton ja Suomen Punaisen Ristin paikallisyhdistykset ja osastot etsivät apua tarvitsevat perheet yhdessä neuvoloiden, sosiaalitoimistojen sekä seurakuntien kanssa. Se on tarkoitettu ruuan ja ruokatarvikkeiden ostoon. Lahjakortti ei ole tarkoitetu tupakan tai alkoholin ostamiseen. Keräyksen yhteistyökumppaneina on toiminut S-ryhmän ruokakaupat, Lidl ja K-ruokakaupat. Keräyksen historian aikana Suomessa on jaettu yhteensä 358 500 ruokalahjakorttia. Vuonna 2022 jaettiin 21 000 perheelle 70 euron arvoinen ruokalahjakortti.

Vuosittain keräykselle asetetaan tavoite, jota tavoitellaan. Jos siihen ei päästä ja edelliseltä vuodelta ei ole ylijäämää, keräyksen järjestäjät kattavat kulut. Jos taas tavoite ylittyy, käytetään varat seuraavan vuoden Hyvä Joulumieli -lahjakortteihin.  

## Lähteet

## Katso myös

* Hyvä Joulumieli -keräys (verkkosivusto)
Antti Pränni

**Antti Pränni** (s. 11. huhtikuuta 2001) on suomalainen kiekonheittäjä. Hän edustaa Pudasjärven Urheilijoita. Aiemmin hän on edustanut Leppävaaran Sisua ja TF Espoota. Häntä valmensi vuoteen 2021 saakka Asko Pränni ja sittemmin Ville Halonen.

Pränni sijoittui kahdeksanneksi Espoon alle 23-vuotiaiden EM-kilpailuissa 2023. Aikuisten Suomi–Ruotsi-maaottelussa hän kilpaili ensimmäisen kerran Tampereella 2020. Parhaimmillaan hän on sijoittunut neljänneksi Helsingissä 2024 ja Tukholmassa 2025.

Pränni on saavuttanut Kalevan kisoissa kultaa 2025, hopeaa 2023 ja pronssia 2024. Kiekon hallimestaruuskilpailuissa hän voitti kultaa 2023 tuloksella 55,17 ja hopeaa 2024 tuloksella 55,68.

Pränni heitti ennätyksensä 57,98 Pudasjärvellä 20. kesäkuuta 2024.

## Lähteet
Mäntynummen seurakuntatalo

**Mäntynummen seurakuntatalo** (ruots. *Tallbacka församlingshus*) on Lohjalla, Uudellamaalla sijaitseva Lohjan seurakunnan omistama seurakuntatalo. Rakennuksen ovat suunnitelleet Pirkko Ilonen ja Arvi Ilonen ja se on valmistunut vuonna 1975.

Vuosina 2005-2006 Mäntynymmen seurakuntatalo saneerattiin arkkitehti Yrjö J. Warvaksen suunnitelmien mukaisesti. Rakennuksessa sijaitsee seurakuntasali, keittiö, päiväkerhotila, diakonin vastaanottotila ja monitoimitila liikuntaharrastuksia varten. Lohjan seurakunta vuokraa seurakuntataloa erilaisiin tilaisuuksiin.

## Lähteet